|  |  |  |
| --- | --- | --- |
| Prvi.jpg | | 22. фебруар 2013. **2/13** |
|  |  | |

|  |
| --- |
| **фебруар 2013. године** |
| САОПШТЕЊЕ ЗА МЕДИЈЕ |

**Просјечна нето плата у јануару 811 КМ**

Највиша просјечна нето плата у подручју *Финансијске дјелатности и дјелатности осигурања* 1 220 КМ, најнижа у подручју *Административне и помоћне услужне дјелатности* 519 КМ.

**Просјечна мјесечна нето плата** запослених у Републици Српској, исплаћена у јануару 2013. године износи 811 КМ, а просјечна мјесечна бруто плата 1 338 КМ.

Просјечна нето плата исплаћена у јануару 2013. године у односу на децембар 2012. године мања је номинално за 0,8%, а реално за 1,2%. У односу на просјечну нето плату у 2012. години, просјечна нето плата у јануару 2013. године мања је номинално за 0,8%, а реално за 2,0%. У јануару 2013. године у односу на исти мјесец прошле године просјечна нето плата номинално је мања за 0,9% a реално за 2,4%.

Највиша просјечна нето плата у јануару 2013. године, посматрано по подручјима дјелатности, исплаћена је у подручју Финансијске дјелатности и дјелатности осигурања и износи 1 220 КМ, а најнижа у подручју Административне и помоћне услужне дјелатности 519 КМ.

У јануару 2013. године, у односу на децембар 2012. године, највећи номинални раст нето плате забиљежен је у подручјима Остале услужне дјелатности за 6,8%, Вађење руда и камена за 5,7% и Дјелатности пружања смјештаја, припреме и послуживања хране; хотелијерство и угоститељство за 4,0%, док је номинално нижа плата у подручјима Информације и комуникације за 32,6%, Пословање некретнинама за 27,1%, Финансијске дјелатности и дјелатности осигурања за 6,7%, Снабдијевање водом; канализација, управљање отпадом и дјелатности санације (ремедијације) животне средине за 5,7%.

КМ

0

Графикон 1. Просјечнe нето платe запослених по мјесецима

**Мјесечна инфлација у јануару 2013. године 0,4%**

**Годишња инфлација (јануар 2013 / јануар 2012) 1,5%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у јануару 2013. године у односу на децембар 2012. године, више су у просјеку за 0,4%. Забиљежен је раст код 6 од укупно 12 одјељака. Највећи утицај на укупан раст цијена у јануару имало је повећање цијена у одјељцима *Алкохолна пића и дуван и* *Храна и безалкохолна пића.*

Највеће повећање забиљежено је у одјељку *Алкохолна пића и дуван од*  3,9% и то у гупи *Дуван* је забиљежен раст цијена од 5,9% због повећања цијена цигарета усљед повећања акциза на дуван и дуванске прерађевине.

Одјељак *Храна и безалкохолна пића* биљежираст цијена 1,0%. Група *Храна* биљежираст 1,2% и то повећање цијена је забиљежено код поврћа 11,9%, конзервисане и прерађене рибе за 3,4%, као и свјеже и смрзнуте рибе за 1,6%, воћа 1,7%, биљне масти 2,1%, павлаке 2,1%, маргарина 1,4%, маслаца 0,5%, свјежег млијека 0,4%, риже 0,4%, бијелог брашна 0,3%, јогурта 0,2%, меса 0,1% (телетина, 1,5%, свињетина 1,3%, јунетина 0,4%). На групу Храна утицало је и повећање цијена сосова (сенф, кечап, мајонеза) 1,3%, затим замрзнутог лиснатог тијеста и крема на бази какаа (Нутела и сл.) 1,1%, као и кекса, све врсте 0,9%. У групи *Безалкохолних пића* цијене су у просјеку ниже за 0,3% због ниже цијене минералне воде и какаа за 1,1%, газираних безалкохолних пића за 0,9% и кафе за 0,3%.

У одјељку *Рекреација и култура* забиљежен је раст цијена 0,5% због повећања цијена неких дневних новина и виших цијена путних аранжмана у сезони зимовања.

Индекс одјељка *Становање* биљежи раст цијена 0,4% због повећања цијене воде, канализације и одвоза смећа у Бијељини.

У одјељку *Остала добра и услуге* забиљежен је раст цијена 0,3% усљед повећања цијена дезодоранса, лакова за косу, фарбе за косу за 1,5% као и осталих производа за личну хигијену (тоалетни сапун, шампон, пасте за зубе, креме и сл.) за 1,1%.

Одјељак *Намјештај и покућство* биљежи раст цијена 0,2% због виших цијена ручног алата (клијешта) и малог електричног прибора (сијелице, батерије).

У одјељцима *Здравство,* *Комуникације и Образовање* цијене су у просјеку остале исте.

Одјељак *Ресторани и хотели* биљежи пад цијена 0,1% због нижих цијена јела, пића и напитака у кафићима и баровима за 0,1%.

И у одјељку *Превоз* је забиљежен пад цијена0,2% и то иако је безоловни бензин (BMB 98 и 95 октана) забиљежио раст цијена од 0,2%, еуро дизел биљежи пад цијена 0,6% што је утицало на укупан пад цијена у подгрупи *Горива и мазива* за0,2%.

Највећи пад цијена био је у одјељку Одјећа и обућа за 3,9% због сезонских снижења одјеће и обуће.

Цијене производа и услуга, који се користе за личну потрошњу у Републици Српској, у јануару 2013. године у односу на исти мјесец 2012. године, више су у просјеку за 1,5%.

Посматрано по одјељцима намјене потрошње, у јануару 2013. године у односу на јануар 2012. године, највиши раст забиљежен је код одјељка *Алкохолна пића и дуван* за 5,6%,затим слиједе индекси одјељака: *Храна и безалкохолна пића* за 3,1%, *Превоз* за 1,9%, *Становање* за 1,1%, *Остала добра* и *услуге за 1,1%, Образовање* за 0,9%, *Рекрација и култура за 0,8%,* *Здравство за 0,4%*. Индекси одјељака *Комуникације* *и Ресторани и хотели* у просјеку су нижи за 0,1%, индекс одјељка *Намјештај и покућство* нижи је за 0,2%,док је индекс одјељка *Одјећа и обућа* нижи за 7,9%.

**Цијене произвођача индустријских производа (I 2013/XII 2012) у просјеку ниже 0,1%**

Цијенe произвођачa индустријских производа на домаћем тржишту у јануару 2013. године у односу на децембар 2012. године у просјеку су ниже за 0,1%, а у односу на јанаур 2012. године више су за 1,4%.

Посматрано по намјени потрошње, у јануару 2013. године у односу на децембар 2012. године цијене капиталних прозвода у просјеку су више за 0,2%, цијене енергије као и цијене интермедијарних производа за 0,1%, цијене нетрајних производа за широку потрошњу у просјеку су ниже за 0,5% и цијене трајних производа за широку потрошњу за 0,4%.

Цијене интермедијарних производа, посматрано по намјени потрошње, у јануару 2013. године у односу на јануар 2012. године, у просјеку су више за 3,8%, цијене нетрајних производа за широку потрошњу за 0,4%, цијене енергије за 0,3%, цијене трајних производа за широку потрошњу у просјеку су ниже за 0,4%, док су цијене капиталних прозвода у просјеку су остале на истом нивоу.

Посматрано по подручјима индустријске производње (PRODCOM), цијене подручја подручја (Б) вађење руда и камена у јануару 2013. године у односу на децембар 2012. године у просјеку су више за 1,0%, цијене подручја (Ц) прерађивачка индустрија у просјеку су ниже за 0,2% док су цијене подручја (Д) производња и снабдијевање електричном енергијом, гасом паром и климатизација, у просјеку остале на истом нивоу

У јануару 2013. године, у односу на јануар 2012. године, цијене подручjа *Вађење руда и камена* у просјеку су више за 2,3%, цијене подручја *Прерађивачка индустрија* више су за 2,1%, док суцијене подручјапроизводња и снабдијевање електричном енергијом, гасом паром и климатизација су у просјеку остале на истом нивоу.

**Покривеност увоза извозом (у I 2013) 58,4%**

Извоз (I 2013/I 2012) повећан 6,2%

У јануару 2013. године остварен је извоз у вриједности од 168 милиона КМ, што је за 6,2% више у односу на исти мјесец претходне године. Увоз је, у истом мјесецу, износио 288 милиона КМ, што је за 1,0% мање у односу на исти мјесец претходне године.

Проценат покривености увоза извозом у јануару 2013. године износио је 58,4%, док је спољнотрговински робни дефицит износио 120 милиона КМ.

У погледу географске дистрибуције робне размјене Републикe Српскe са иностранством, у јануару 2013. године, највише се извозило у Италију и то у вриједности од 28 милиона КМ, односно 16,7%, те у Хрватску, у вриједности од 23 милиона КМ, односно 13,7% од укупног оствареног извоза.

У истом мјесецу, највише се увозило из Русије и то у вриједности од 89 милиона КМ, односно 31,1% и из Србије, у вриједности од 42 милиона КМ, односно 14,5% од укупно оствареног увоза.

Посматрано по групама производа, у јануару 2013. године, највеће учешће у извозу остварује електрична енергија са укупном вриједношћу од 9 милиона КМ, што износи 5,6% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 87 милиона КМ, што износи 30,1% од укупног увоза.

хиљ. КМ

2012

2013

Графикон 2. Извоз и увоз по мјесецима

**Просјечни мјесечни издаци за потрошњу домаћинства у 2011. години 1 381,45 КМ**

У просјеку, једно домаћинство је трошило 469,18 КМ на храну и пића, док су издаци за непрехрамбене производе и услуге износили 912,27 КМ. Више од трећине укупних мјесечних издатака се односи на храну и пиће (34,0%), док скоро једна четвртина одлази на одржавање стамбене јединице и режијске издатке (24,8%). За превоз и комуникације се издвајало 14,4%, за одјећу и обућу 5,1%, за намјештај, опрему и услуге у домаћинству 4,7%, за здравство 3,4% и преосталих 13,7% на остале производе и услуге (дуван, рекреација, образовање, угоститељске услуге, услуге смјештаја, итд.).

У насељима типа „остало“ (међуградска и сеоска) живи 61,1% домаћинстава и они у просјеку мјесечно троше 1299,38 КМ, док домаћинства у градским насељима више издвајају за све ставке осим за храну и пиће и њихови просјечни мјесечни издаци износе 1510,48 КМ.

Издаци за потрошњу укључују стварну куповину производа и услуга увећану за износ процијењене потрошње из властите производње и износ импутиране ренте. Просјечни мјесечни издатак за потрошњу домаћинства, који се односи на стварну куповину производа и услуга, износи 1041,50 КМ.

**Свако друго домаћинство посједује бар један аутомобил. Расте број корисника персоналних рачунара**

Структура посједовања возила у домаћинствима показује да бар један аутомобил има свако друго домаћинство у Републици Српској, док скоро 1/3 посједује бицикл (31,3%).

Персонални рачунар има више од трећине домаћинстава (34,4%), а у градским насељима скоро свако друго домаћинство има бар један персонални рачунар.

**Граница релативног сиромаштва износи 381,09 КМ мјесечно по прилагођеном члану домаћинства**

Релативна линија сиромаштва за 2011. годину израчуната је на основу 60% медијане еквивалентних мјесечних издатака у Републици Српској и износи 381,09 КМ мјесечно, по прилагођеном члану домаћинства. Домаћинства која имају прилагођену просјечну мјесечну потрошњу испод тог прага сматрају се сиромашним (14,8%).

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Владимир Копривица  vladimir.koprivica@rzs.rs.ba |
| **Статистика цијена**  Биљана Тешић  [biljana.tesic@rzs.rs.ba](mailto:biljana.tesic@rzs.rs.ba)  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Анкета о потрошњи домаћинстaва**  Сања Панић  [sanja.panic@rzs.rs.ba](mailto:sanja.panic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |